Irak stvara novu armiju koja će štititi svoje sugradjane - 2003-10-10
Predsjednik Bush je rekao da će Sjedinjene Države održati obećanje da će iračku vladu u potpunosti vratiti iračkom narodu što je to pri
Predsjednik George W. Bush je rekao da je irački narod napravio još jedan značajan korak ka uspostavljanju demokratije u Iraku: ”Sedam stotina i pedeset iračana je završilo vojnu obuku i postali su prvi bataljon nove iračke armije. Decenijama je iračka armija služila interesima diktatora. Danas nova iračka armija služi interesima iračkog naroda. Za manje od godinu dana Irak će imati armiju koja će brojati četrdeset hiljada vojnika obučenih i opredjeljenih da zaštite svoje sugrađane.“ Vojnici novog bataljona pridružili su se grupi od osamdeset hiljada Iračana, koji služe u sastavu policijskih snaga, civilnih odbrambenih trupa, pograničnih trupa i snaga sigurnosti. Sjedinjene Države i njeni saveznici pomažu u obuci i opremanju novih iračkih vojnih i policijskih snaga. Predsjednik Bush kaže da irački narod već vidi promjene na bolje. ”Tri decenije policija u Iraku je sprovodila diktaturu straha. Sada nova iračka policija samo sprovodi zakone dolazeće demokratije. Mi smo u ofanzivi protiv na sve spremnih protivnika i onih koji su i dalje lojalni Saddamu Husseinu i koji se protive progresu u Iraku. Slobodna zemlja čiju izgradnju pomažemo biće slobodna od njih.“ Iračka policija radi sa snagama koalicije na hapšenju terorista i kriminalaca. Uspostavljen je pravosudni sistem koji će pravedno i uspješno sprovoditi pravdu i zaštititi novostečena građanska prava iračkog naroda. Kako bi u tome pomogla iračkom narodu i pomogla mu da ostvari vlastitu sigurnost Sjedinjene Države će obezbijediti nekih pet milijardi dolara. Predsjednik Bush je rekao da je sigurnost vitalna za razvoj Iraka: ”Veća sigurnost je od ključnog značaja za budućnost Iraka. Siguran Irak će obezbijediti zaštitu školama u zemlji, bolnicama koje se otvaraju i cestama koje se grade, objektima za snabdjevanje vodom i energijom koje popravljamo.“ Prelaz sa diktature na samoupravu je komplikovan i težak proces ali irački narod u tome uspijeva. Predsjednik Bush je rekao da će Sjedinjene Države sa svoje strane, kako je on to rekao, održati obećanje koje su dale da će iračku vladu u potpunosti vratiti iračkom narodu što je to prije moguće.